
CONSILIUL JUDEŢEAN
HOTĂRÂRE

privind aprobarea Regulamentului de organizare şi funcţionare al Direcţiei Generale de Asistenţă Socială şi Protecţia Copilului Bistriţa-Năsăud

Consiliul Judeţean Bistriţa-Năsăud întrunit în ședință ordinară în prezența președintelui și a 26 consilieri judeţeni,

Având în vedere:

- expunerea de motive nr. 9887/18.09.2013  a Vicepreşedintelui Consiliului Judeţean Bistriţa-Năsăud;
-  raportul comun nr. IB/ 9889/18.09.2013 al Direcţiei administraţie locală şi Direcţiei economice;

-  adresa nr. 25011/02.09.2013 a Direcţiei Generale de Asistenţă Socială şi Protecţia Copilului Bistriţa-Năsăud;

-  adresa nr. 26328/12.09.2013 a Colegiului Director al Direcţiei Generale de Asistenţă Socială şi Protecţia Copilului Bistriţa-Năsăud;

- adresa nr. 27424/2013 a Agenţiei Naţionale a Funcţionarilor Publici privind verificarea numărului de posturi stabilit conform Ordonanţei de Urgenţă a Guvernului nr. 77/2013;
-  prevederile Hotărârii Consiliului Judeţean Bistriţa-Năsăud nr. 91/2013    privind aprobarea  organigramei şi a statului de funcţii ale Direcţiei Generale de Asistenţă Socială şi Protecţia Copilului Bistriţa-Năsăud pentru anul 2013;

-  prevederile Hotărârii Consiliului Judeţean Bistriţa-Năsăud nr. 90/2013     privind aprobarea bugetului detaliat de venituri şi cheltuieli la Direcţia Generală de Asistenţă Socială şi Protecţia Copilului Bistriţa-Năsăud pe anul 2013;

- prevederile Hotărârii Consiliului Judeţean Bistriţa-Năsăud nr.48/2009 privind Strategia Judeţeană a Direcţiei Generale de Asistenţă Socială şi Protecţia Copilului Bistriţa-Năsăud pentru perioada 2009-2013;

- prevederile Ordonanţei de Urgenţă a Guvernului nr. 77/2013 pentru stabilirea unor măsuri privind asigurarea funcţionalităţii administraţiei publice locale, a numărului de posturi şi reducerea cheltuielilor la instituţiile şi autorităţile publice din subordinea, sub autoritatea sau în coordonarea Guvernului ori a ministerelor;

- prevederile art. 4 alin. (2) din Hotărârea Guvernului nr. 1434/2004 privind atribuţiile şi Regulamentul-cadru de organizare şi funcţionare a Direcţiei Generale de Asistenţă Socială şi Protecţia Copilului, republicată, cu modificările şi completările ulterioare;

- prevederile Hotărârii Guvernului nr. 1007/2005 privind modificarea Hotărârii Guvernului nr. 539/2005 pentru aprobarea Nomenclatorului instituţiilor de asistenţă socială şi a structurii orientative de personal, a Regulamentului-cadru de organizare şi funcţionare a instituţiilor de asistenţă socială, precum şi a Normelor metodologice de aplicare a prevederilor Ordonanţei Guvernului nr. 68/2003 privind serviciile sociale;

- prevederile Legii nr. 272/2004 privind protecţia şi promovarea drepturilor copilului, cu modificările şi completările ulterioare;

- prevederile Legii nr. 273/2004 privind regimul juridic al adopţiei, republicată, cu modificările şi completările ulterioare;

- prevederile Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;

- prevederile Legii nr.17/2000 privind asistenţa socială a persoanelor vârstnice, republicată, cu modificările şi completările ulterioare;

- prevederile Legii nr. 292/2011-Legea asistenţei sociale, cu modificările şi completările ulterioare;
- prevederile art. 1 şi art. 40, alin. 1, lit.a) din Legea nr. 53/2003 - Codul muncii republicată, cu modificările şi completările ulterioare;

- prevederile Legii nr. 188/1999 privind Statutul funcţionarilor publici, republicată (r2), cu modificările şi completările ulterioare;
-  prevederile art. 1, alin. (1) şi alin. (2), lit b) din Legea  nr. 273/2006 privind finanţele publice locale, cu modificările şi completările ulterioare;

- raportul nr. IC/10230 din 25.09.2013 al comisiei de administraţie;
- raportul nr. IC/10231 din 25.09.2013 al comisiei economice;     

           În temeiul dispoziţiilor art. 91 alin. 1 lit. a) coroborat cu alin. 2 lit. c), art. 97  şi art. 115 alin.1 lit. c) din Legea nr. 215/ 2001 privind administraţia  publică locală, republicată, cu modificările şi completările ulterioare,

HOTĂRĂŞTE:
       Art.1. Se aprobă Regulamentul de organizare şi funcţionare al  Direcţiei Generale de Asistenţă Socială şi Protecţia Copilului Bistriţa-Năsăud, prevăzut în Anexă, care face parte integrantă din prezenta hotărâre.
    Art.2. Prezenta hotărâre intră în vigoare la data comunicării, dată la care se abrogă Hotărârea Consiliului Judeţean Bistriţa-Năsăud nr. 92/2009 privind aprobarea organigramei, statului de funcţii şi Regulamentului de organizare şi funcţionare pentru Direcţia Generală de Asistenţă Socială şi Protecţia Copilului Bistriţa-Năsăud.

Art.3. Prezenta hotărâre a fost adoptată cu un număr de 27 voturi « pentru ».
        Art.4. Cu ducerea la îndeplinire a prevederilor prezentei hotărâri se încredinţează Direcţia Generală de Asistenţă Socială şi Protecţia Copilului Bistriţa-Năsăud.
         Art.5. Prezenta hotărâre se comunică de către Serviciul administraţie şi relaţii publice cu:
          - Direcţia administraţie locală;
          - Direcţia economică;
          - Direcţia Generală de Asistenţă Socială şi Protecţia Copilului Bistriţa-Năsăud;
          - Vicepreşedintele Consiliului Judeţean Bistriţa-Năsăud, domnul Alexandru Pugna;
          -  Instituţia Prefectului judeţul Bistriţa-Năsăud.

PREŞEDINTE,
EMIL RADU MOLDOVAN
Contrasemnează:
       p. SECRETARUL JUDEŢULUI,                                                                                       

     DIRECTOR EXECUTIV
   MICA OPREA
Nr.127
Din 25.09.2013     

